ΓΡΑΠΤΗ ΕΡΩΤΗΣΗ E-2409/02

υποβολή: Bob van den Bos (ELDR) προς το Συμβούλιο

(7 Αυγούστου 2002)

Θέμα: Σουδάν

Στις 20 Ιουλίου 2002, η Σουδανική Κυβέρνησης και ο Απελευθερωτικός Στρατός του Σουδανικού Λαού (SPLA) συνήψαν, στην Κένυα, συμφωνία αρχών για τον τερματισμό των εχθροπραξιών. Με τη συμφωνία αυτή θα τεθεί τέλος στον εμφύλιο πόλεμο που σπαράσσει τη χώρα εδώ και 19 χρόνια και που έχει στοιχίσει το θάνατο 2 περίπου εκατ. ατόμων.

Ποια είναι η γνώμη του Συμβουλίου για τη συγκεκριμένη συμφωνία·

Τι επιπτώσεις έχει η συμφωνία αυτή για τις σχέσεις μεταξύ Ευρωπαϊκής Ένωσης και του Σουδάν·

Θα ενισχυθεί με τη συμφωνία αυτή το σύστημα παροχής κοινοτικής βοήθειας προς τη Δημοκρατία του Σουδάν· Εάν ναι, με ποιο τρόπο·

Απάντηση

(6 Φεβρουαρίου 2003)

Η Ευρωπαϊκή Ένωση δέχθηκε με ικανοποίηση τη συμφωνία που επιτεύχθηκε μεταξύ της κυβέρνησης του Σουδάν και του Λαϊκού Απελευθερωτικού Κινήματος του Σουδάν/Λαϊκού Απελευθερωτικού Στρατού του Σουδάν (SPLM/A) στο Μασάκος της Κένυας στις 20 Ιουλίου 2002, σχετικά με τα πιο επίμαχα ζητήματα, δηλαδή το δικαίωμα αυτοδιάθεσης για το λαό του Σουδάν καθώς και το θέμα του κράτους και του θρησκεύματος. Η ΕΕ παρότρυνε και τα δύο μέρη που εμπλέκονται στη σύγκρουση του Σουδάν να προσχωρήσουν στη συμφωνία και να συνεχίσουν τις διαπραγματεύσεις προκειμένου να επιτύχουν μια συνολική ειρηνευτική συμφωνία. Αναγνώρισε τον αποφασιστικό ρόλο που διαδραμάτισαν οι εξωτερικοί εταίροι όσον αφορά την επίτευξη του αποτελέσματος και επιβεβαίωσε τη σθεναρήποστήριξή του ιδίως προς τη διαδικασία της Διακυβερνητικής Αρχής για την ανάπτυξη (IGAD) και, στο πλαίσιο αυτής, το διαμεσολαβητικό ρόλο της Κένυας (Δήλωση της Προεδρίας εξ ονόματος της ΕΕ, η οποία δημοσιεύθηκε στις 23 Ιουλίου).

Παρά την επανάληψη των ειρηνευτικών διαπραγματεύσεων στις 12 Αυγούστου, ορισμένες στρατιωτικές επιχειρήσεις συνεχίστηκαν στο νότιο Σουδάν και όταν οι δυνάμεις του SPLM/A κατέλαβαν τη στρατηγική πόλη Τορίτ στις 1 Σεπτεμβρίου, οι διαπραγματευτές της κυβέρνησης διέκοψαν τις συνομιλίες στις 2 Σεπτεμβρίου και ανακλήθηκαν στο Χαρτούμ. Αντιδρώντας σ' αυτό το περιστατικό, η Προεδρία προέβη στις 5 Σεπτεμβρίου σε μία ακόμα δήλωση εξ ονόματος της ΕΕ, όπου εκφράζει τη βαθιά ανησυχία της για τη διακοπή των ειρηνευτικών διαπραγματεύσεων του Μασάκος. Η ΕΕ,ποστηρίζοντας πλήρως τις προσπάθειες που καταβάλλονται διεθνώς για την επιστροφή των δύο μερών στο τραπέζι των διαπραγματεύσεων,πογράμμισε τις συνέπειες μιας πλήρους διακοπής της ειρηνευτικής διαδικασίας καθώς και το κόστος που εκφράζεται σε απώλεια περισσότερων ανθρώπινων ζωών, σε οικονομική στασιμότητα και ανακοπή της ανάπτυξης.

Οι ειρηνευτικές συνομιλίες του Μασάκος ξανάρχισαν στις 14 Οκτωβρίου 2002 μεταξύ της κυβέρνησης του Σουδάν και του Κινήματος Ανεξαρτησίας του Σουδάν. Παρά τηνπογραφή όμως του πρωτοκόλλου συμφωνίας, το οποίο συνάφθηκε στις 15 Οκτωβρίου 2002, για παύση των εχθροπραξιών, ξέσπασαν και πάλι εχθροπραξίες στο ανατολικό Σουδάν, χωρίς ωστόσο αυτές να εμποδίζουν τη συνέχιση των διαπραγματεύσεων.

Η Προεδρία εξ ονόματος της Ευρωπαϊκής Ένωσης, σε δήλωσή της στις 6 Νοεμβρίου 2002 για την ελεύθερη πρόσβαση της ανθρωπιστικής βοήθειας στο Σουδάν, εξέφρασε την ικανοποίηση της Ευρωπαϊκής Ένωσης για τηνπογραφή αυτής της συμφωνίας, δυνάμει της οποίας τα δύο Μέρη δεσμεύονται να εξασφαλίσουν ελεύθερη πρόσβαση της ανθρωπιστικής βοήθειας σε όλες τις περιοχές και σε όλα τα πρόσωπα που έχουν ανάγκη. Συνεχίζει ναποστηρίζει ανεπιφύλακτα την ειρηνευτική διαδικασία που άρχισεπό την αιγίδα της Διακυβερνητικής Αρχής για την ανάπτυξη (IGAD) και χαιρέτισε τον αποφασιστικό ρόλο που διαδραματίζει στην διαδικασία αυτή η Κένυα.

Η Ένωση θεωρεί ότι η ανθρωπιστική κατάσταση στο Σουδάν παραμένει καταστροφική, ιδίως στις περιοχές που στερήθηκαν εδώ και πολύ καιρό την ανθρωπιστική βοήθεια. Δεδομένου ότι η κοινότητα των χορηγών είναι έτοιμη ναποστηρίξει τα Ηνωμένα Έθνη και τους εταίρους τους για ναλοποιήσουν την ελεύθερη πρόσβαση της ανθρωπιστικής βοήθειας στο σύνολο της χώρας και να προβούν σε εκτιμήσεις των αναγκών και της ασφάλειας, τόνισε ότι είναι σημαντικό να εξασφαλισθεί η ασφάλεια όλων των εργαζομένων για ανθρωπιστικούς σκοπούς στο μέτρο που τα ανθρωπιστικά προγράμματα επεκτείνονται σε όλη τη χώρα.